Qaysi shaxslarga bolani davlat bog‘chalariga qo‘yishda imtiyozlar beriladi? Bu haqda Adliya vazirligining «Huquqiy axborot» Telegram-kanali ma’lumot beradi. Quyidagi shaxslarga bolani davlat bog‘chalariga qo‘yishda imtiyozlar beriladi: — nogiron bo‘lgan shaxslarning bolalari; — uch nafar yoki undan ko‘p bolalari bo‘lgan oilalarning bolalari; — harbiy xizmatchilarning va huquqni muhofaza qilish organlari xodimlarining bolalari; — talabalar va pedagoglarning bolalari; — yetim bolalar yoki ota-onasining qarovisiz qolgan bolalar; — boshqa muassasalardan o‘tkazilgan bolalar; — akalari yoki opalari ushbu muassasaning tarbiyalanuvchilari jumlasidan bo‘lgan bolalar. Bunda mazkur ro‘yxatdagi bolalarga bog‘chada bo‘sh o‘rinlar mavjud bo‘lganda birinchi navbatda yo‘llanma beriladi.